จาง เต๋อเจียง

**จาง เต๋อเจียง** (; เกิด 4 พฤศจิกายน ค.ศ. 1946) เป็นอดีตนักการเมืองชาวจีน ผู้ดำรงตำแหน่งประธานคณะกรรมาธิการสามัญประจำสภาประชาชนแห่งชาติตั้งแต่ ค.ศ. 2013 ถึง 2018 นอกจากนี้ เขายังเป็นสมาชิกลำดับที่สามของคณะกรรมาธิการสามัญประจำกรมการเมืองพรรคคอมมิวนิสต์จีนตั้งแต่ ค.ศ. 2012 ถึง 2017

จางเกิดในอำเภอไถอัน มณฑลเหลียวหนิง เขาเข้าศึกษาที่มหาวิทยาลัยเหยียนเปียนและมหาวิทยาลัยคิม อิล-ซ็อง เขาเข้าสู่เส้นทางการเมืองใน ค.ศ. 1983 โดยดำรงตำแหน่งรองเลขาธิการพรรคประจำเหยียนจี๋ระหว่าง ค.ศ. 1983 ถึง 1985 และเป็นรองเลขาธิการพรรคประจำจังหวัดปกครองตนเองชนชาติเกาหลี เหยียนเปียนระหว่าง ค.ศ. 1985 ถึง 1986 ก่อนจะเข้ารับตำแหน่งรัฐมนตรีช่วยว่าการกระทรวงกิจการพลเรือน ใน ค.ศ. 1990 เขาได้ดำรงตำแหน่งเลขาธิการพรรคประจำเหยียนเปียน ต่อมาใน ค.ศ. 1995 เขาได้รับแต่งตั้งเป็นเลขาธิการพรรคประจำมณฑลจี๋หลินและดำรงตำแหน่งจนถึง ค.ศ. 1998 ในปีนั้นเขากลายเป็นเลขาธิการพรรคประจำมณฑลเจ้อเจียงและปฏิบัติหน้าที่จนถึง ค.ศ. 2002 ซึ่งเป็นปีที่เขาได้รับเลื่อนตำแหน่งเข้าสู่กรมการเมืองพรรคคอมมิวนิสต์จีนและได้รับแต่งตั้งเป็นเลขาธิการพรรคประจำมณฑลกวางตุ้ง ในระหว่างการดำรงตำแหน่งของเขาได้เกิดการระบาดของโรคซาร์ส (SARS) ขึ้นในกวางตุ้ง

ตั้งแต่ ค.ศ. 2008 ถึง 2013 เขาดำรงตำแหน่งรองนายกรัฐมนตรีผู้รับผิดชอบด้านพลังงาน โทรคมนาคม และการขนส่งภายใต้นายกรัฐมนตรีเวิน เจียเป่า เขาเป็นที่รู้จักอย่างกว้างขวางในฐานะ "ผู้แก้ปัญหา" ที่เวินเลือกใช้ โดยเป็นผู้นำคณะทำงานรับมือภัยพิบัติต่าง ๆ เช่น เหตุเหมืองระเบิดในมณฑลเฮย์หลงเจียง ค.ศ. 2009 และเหตุรถไฟชนกันที่เวินโจว ค.ศ. 2011 ในเดือนมีนาคม ค.ศ. 2012 จางเข้าดำรงตำแหน่งเลขาธิการพรรคประจำฉงชิ่งแทนที่ปั๋ว ซีไหล ชั่วคราว ซึ่งถูกปลดออกด้วยเรื่องอื้อฉาวทางการเมือง ต่อมาใน ค.ศ. 2013 เขาได้รับเลื่อนตำแหน่งเป็นสมาชิกลำดับที่สามของคณะกรรมาธิการสามัญประจำกรมการเมืองพรรคคอมมิวนิสต์จีน เขายังดำรงตำแหน่งรองหัวหน้าคณะกรรมการความมั่นคงแห่งชาติและเป็นเจ้าหน้าที่ระดับสูงสุดผู้รับผิดชอบกิจการฮ่องกงและมาเก๊า เขาได้รับแต่งตั้งเป็นประธานคณะกรรมาธิการสามัญประจำสภาประชาชนแห่งชาติใน ค.ศ. 2013 ต่อมาใน ค.ศ. 2017 จางเกษียณอายุจากตำแหน่งในคณะกรรมาธิการสามัญประจำกรมการเมือง และมีลี่ จ้านชูเข้าดำรงตำแหน่งประธานสืบต่อใน ค.ศ. 2018

## อ้างอิง

## แหล่งข้อมูลอื่น
* Zhang's page on Xinhua 
* Austin, Nathaniel (16 November 2012)  "China's New Leadership: Unveiled" pg. 4 Zhang Dejiang. *[[The Diplomat (magazine)|The Diplomat]]*

หมวดหมู่:สมาชิกสำรองคณะกรรมการกลางพรรคคอมมิวนิสต์จีน ชุดที่ 14
หมวดหมู่:ประธานคณะกรรมาธิการสามัญประจำสภาประชาชนแห่งชาติ
หมวดหมู่:สภาประธานคณะกรรมาธิการสามัญประจำสภาประชาชนแห่งชาติ ชุดที่ 12
หมวดหมู่:นักการเมืองพรรคคอมมิวนิสต์จีนจากมณฑลเหลียวหนิง
หมวดหมู่:ผู้แทนในการประชุมสภาแห่งชาติพรรคคอมมิวนิสต์จีนครั้งที่ 18
หมวดหมู่:ผู้แทนในการประชุมสภาแห่งชาติพรรคคอมมิวนิสต์จีนครั้งที่ 19
หมวดหมู่:ผู้แทนสภาประชาชนแห่งชาติ ชุดที่ 9
หมวดหมู่:ผู้แทนสภาประชาชนแห่งชาติ ชุดที่ 10
หมวดหมู่:ผู้แทนสภาประชาชนแห่งชาติ ชุดที่ 11
หมวดหมู่:ศิษย์เก่ามหาวิทยาลัยคิม อิล-ซ็อง
หมวดหมู่:สมาชิกคณะกรรมการกลางพรรคคอมมิวนิสต์จีน ชุดที่ 15
หมวดหมู่:สมาชิกกรมการเมืองพรรคคอมมิวนิสต์จีน ชุดที่ 16
หมวดหมู่:สมาชิกกรมการเมืองพรรคคอมมิวนิสต์จีน ชุดที่ 17
หมวดหมู่:สมาชิกคณะกรรมาธิการสามัญประจำกรมการเมืองพรรคคอมมิวนิสต์จีน ชุดที่ 18
หมวดหมู่:ผู้ดำรงตำแหน่งทางการเมืองในฉงชิง
หมวดหมู่:เลขาธิการพรรคคอมมิวนิสต์ประจำมณฑลกวางตุ้ง
หมวดหมู่:ผู้ดำรงตำแหน่งทางการเมืองในมณฑลจี๋หลิน
หมวดหมู่:ผู้ดำรงตำแหน่งทางการเมืองในมณฑลเจ้อเจียง
หมวดหมู่:นักการเมืองจากอันชาน
หมวดหมู่:ศิษย์เก่ามหาวิทยาลัยเหยียนเปียน
หมวดหมู่:คณะกรรมาธิการสามัญประจำสภาประชาชนมณฑลจี๋หลิน